****

**R E P U B L I K A E S H Q I P Ë R I S Ë**

**MINISTRIA E SHËNDETËSISË DHE MBROJTJES SOCIALE**

**QENDRA SPITALORE UNIVERSITARE “NËNË TEREZA”**

**DREJTORIA E IT DHE INXHINIERISË KLINIKE**

**SHPALLJE KËRKESE PËR DONACION**

Qendra Spitalore Universitare “Nënë Tereza” (QSUNT), është Institucion Shëndetësor Publik Kombëtar në shërbim të shëndetit të popullit, të cilit i siguron shërbim shëndetësor parandalues, diagnostikues dhe kurues sipas ligjeve në fuqi, i cili ka në fokus të aktivitetit të tij mbrojtjen e jetës, shëndetit fizik dhe mendor të pacientit dhe lehtësimin e vuajtjeve të tij, duke i ofruar një shërbim shëndetësor sa më cilësor dhe dinjitoz.

Me anë të kësaj thirrje, QSUNT dëshiron të kërkojë vëmendjen e publikut lidhur me mundësinë për të kontribuar në përmirësimin e shërbimit dhe ofrimin e ndihmës në rritjen e cilësisë së shërbimit ndaj pacientëve të hospitalizuar në QSUNT.

Duke marrë shkasë nga numri i lartë i kirurgjive që kryhen në Sherbimin e Neurokirurgjise (rreth 1500 operacione në vit) dhe duke qenë se një pjesë e aparaturave mjekësore janë vjetërsuar, si rrjedhojë sigurimi i disa pajisjeve mjekesore është i rëndësishëm dhe në vecanti është i domosdoshëm sigurimi i ***3(tre) Motorr-Sharre Kirurgjikal për Neurokirurgji*** me specifikime si më poshtë:

**Njësia e komandimit**

* Njësia e komandimit të jetë e përshtatshme për prerjen, heqjen, shpimin, sharrimin e indeve, kockave të buta e të forta, si dhe biomaterialeve në procedurat neurokirurgjikale, etj.
* Njësia e komandimit të jetë me ekran dixhital me ngjyra, me prekje.
* Madhësia e ekranit jo më e vogël se 21 cm.
* Mundësi për të rregulluar shpejtësinë e motorit, drejtimin e rrotullimit, sasinë e irrigimit dhe reagimin e pedalit të këmbës përmes ekranit me prekje.
* Mundësi për motor që kontrollohet nga neuronavigatori.
* Mundësi e lidhjes së njëkohshme të disa motoreve elektrike.
* Mundësi lidhje me neuromonitorin NIM Eclipse ose ekuivalent.
* Të ketë të paktën dy pompa të integruara per irrigim.
* Të ketë njohje automatike të motorit elektrik të lidhur.
* Të ketë mundësi për komandim te irrigimit në distancë.
* Të ketë mundësi montimi në stativ serumi.
* Furnizimi me energji elektrike 220-240V 50/60Hz.

**Pedali i komandimit**

* Pedal komandimi shumëfunksionale.
* Të ketë të paktën 4 komandime të integruara për kontroll të lehtë të sistemit.
* Pedal për komadimin e motorrit elektrik dhe gradim i shpejtësisë.
* Buton për përzgjedhjen e motorit të lidhur.
* Buton për zgjedhjen e modalitetit start/stop ose modalitetit me shpejtësi të variushme.
* Buton për përzgjedhjen e drejtimit të rrotullimit të motorrit para/mbrapa.

**Motor elektrik**

* Motor elektrik për prerjen e kockave dhe biomaterialeve me prerje të vazhdueshme.
* Të ketë shpejtësi të rregullueshme të paktën në diapazonin 300-75,000rpm.
* Pesha e motorrit jo më shumë se 90gr.
* Mundësi për lidhjen e dorezave me gjatësi dhe forma të ndryshme.
* Kablloja e integruar e motorit me gjatësi jo më pak se 450cm.

**Aksesorë të përfshirë:**

1. Kontenjer Sterilizimi për Motorr-Sharrë Kirurgjikale - **1 copë**

2. Furca pastrimi në 3 përmasa: e vogël, e mesme, e madhe - **1 copë** për secilën përmasë

3. Kabëll ushqimi - **1 copë**

Duke shpresuar në kontributin tuaj në mbulimin e kësaj nevoje, mirëpresim të gjithë të interesuarit.

**QENDRA SPITALORE UNIVERSITARE “NËNË TEREZA”**